Bøkeordenen

bjørkefamilien
 bøkefamilien
 jerntrefamilien
 porsfamilien
 sydbøkfamilien
 Ticodendron incognitum
 valnøttfamilien

Bøkeordenen (Fagales) er en orden av blomsterplanter som omfatter mange av de mest kjente løvtrærne.

Artene er løvfellende eller eviggrønne busker og trær. De enkjønnede blomstene er samlet i blomsterstander som kalles rakler. Nesten alle er sambu og vindpollinerte. Frukten har bare ett frø. Den opprinnelige frukttypen er en samara, som spres med vinden. Nøtter, som spres med dyr, er utviklet minst sju ganger innen ordenen.

I Cronquist-systemet omfattet ordenen fem familier: Balanopaceae, Ticodendraceae, bøkefamilien (Fagaceae), sydbøkfamilien (Nothofagaceae) og bjørkefamilien (Betulaceae). Hasselfamilien (Corylaceae) ble ofte skilt ut fra bjørkefamilien, og Ticodendraceae ble ikke oppdaget før i 1989.

I nyere systematikk er jerntrefamilien (Casuarinaceae) flyttet hit fra Casuarinales, valnøttfamilien (Juglandaceae) og Rhoipteleaceae fra Juglandales og porsfamilien (Myricaceae) fra Myrtales. Balanopaceae er derimot flyttet til Malpighiales. I APG III-systemet er Rhoipteleaceae slått sammen med valnøttfamilien.

Kladogrammet nedenfor viser antatt slektskap mellom de ulike gruppene i Fagales.

 Litteratur 




 Eksterne lenker